Diari Oficial de la Generalitat Valenciana


Sumari del DOGV 5897, del 20-11-2008 (2008/13591)

Notificació a Silvestria SL. Expedient número VIVI/049805/83.
-------------------------------------------------------------

### Dades del document

Número de DOGV
:   5897

Data del DOGV
:   20-11-2008

Secció del DOGV
:   V. ANUNCIS - C) ALTRES ASSUMPTES

Número del document
:   2008/13814


Data del document
:   10-09-2007

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Edicte

Notificació a Silvestria SL. Expedient número VIVI/049805/83. [2008/13937]  
De conformitat amb el que estableix l'article 59.4 de la Llei 30/1992, de 26 de novembre, de Règim Jurídic de les Administracions Públiques i de Procediment Administratiu Comú, es notifica a Silvestria SL la resolució de l'expedient VIVI/049805/83.  
Resolució  
Vist el procediment sancionador VIVI/049805/83 seguit contra Silvestria SL per infracció del règim legal que regula els habitatges de protecció pública.  
Vist que amb data 06.02.2006 l'instructor del procediment elevava l'oportuna proposta de resolució.  
Vist que a aquesta, la part expedientada no formula al·legacions.  
Vist que d'acord amb el que estableixen l'article 130.1 de la Llei 30/1992, de 26 de novembre, i l'article 2 de la Llei 1/1997, de 21 de febrer, de la prova practicada en aquest procediment resulta provat que, dels vicis i defectes constructius existents en els habitatges sitis al carrer Hispanitat núm. 13, portes 3, 8 i 12, resulta responsable Silvestria SL com a promotora de l'edifici esmentat.   
Atés que d'acord amb el que estableix l'article 8.3 de la Llei 1/1997, de 21 de febrer, apartats a) i e), en la graduació de la sanció que s'ha d'imposar ha de tenir-se en compte l'existència de múltiples deficiències constructives en l'edifici, tant en els habitatges objecte d'aquest expedient, com en els elements comuns d'aquest, com també els perjudicis causats als propietaris com a conseqüència dels vicis constructius existents. En conseqüència, la sanció que s'ha d'imposar dins dels límits, mínim de 3.005,07 euros i màxim de 30.050,60 euros, considerant les circumstàncies indicades, és de 5.000 euros.  
Atés que en la tramitació del procediment s'han observat les normes contingudes en el Reial Decret 1398/1993, de 4 d'agost i, supletòriament, les contingudes en el títol IX de la Llei de Règim Jurídic de les Administracions Públiques.  
Atés que és competència d'aquest Servei Territorial d'Habitatge i Projectes Urbans la resolució d'aquest procediment, per raó del que disposa l'Ordre de 15 de febrer de 2007, de la Conselleria de Territori i Habitatge.  
Atesos els preceptes legals esmentats, la Llei 1/1997, de 21 de febrer, de la Generalitat, la Llei de Règim Jurídic de les Administracions Públiques i la resta de normes de general i pertinent aplicació, el cap del Servei Territorial d'Habitatge i Projectes Urbans dicta la següent resolució:  
1. Imposar a Silvestria SL, com a autora d'una falta molt greu, prevista i sancionada com a tal en l'article 6.10 de la Llei 1/1997, una multa de 5.000 euros (cinc mil euros).  
2. Obligar Silvestria SL que, per ella o a costa seua, realitze en el termini màxim de quinze dies les obres següents:  
- Porta 8: col·locació adequada de tapajuntes del dormitori. Disposició adequada del sòcol del moble de cuina.  
- Porta 12: disposar les zones faltades de tela asfàltica en la junta de terrassa entre les dues fases. Connectar adequadament l'eixida de fums del garatge per a la seua evacuació.  
- Porta 3: adequació de la porta d'alumini del menjador arquejada perquè tanque correctament. Disposar taps de caragolam vista del moble de cuina.  
Elements comuns:  
- Acabament adequat i de pintura en zona de terrassa. Acabament adequat de pintura de la porta del garatge.   
- Posada en marxa del tancament de la porta del garatge que funcione correctament. Segellament de les fissures de retracció en paviment de solera de garatge mitjançant producte de la casa Bettor o semblant aplicat en forma de lletada perquè òmpliga perfectament i segelle totes les fissures.   
- Nova fixació de trams de barana d'escala solts.  
- Realitzar l'acabament adequat de la cambra de màquines.   
Contra aquesta resolució, la qual no posa fi a la via administrativa, es pot interposar recurs d'alçada davant el director general d'Habitatge i Projectes Urbans, en el termini d'un mes comptador des de l'endemà de la recepció d'aquesta notificació, de conformitat amb l'article 114 de la Llei de Règim Jurídic de les Administracions Públiques i del Procediment Administratiu Comú.  
En el cas que no s'interpose recurs, haurà de pagar la sanció mitjançant l'imprés que s'adjunta, en qualsevol de les entitats bancàries que figuren en el marge esquerre d'aquest imprés, i haurà de remetre a aquest Servei Territorial una còpia d'aquest exemplar, ja que si no constar aquest justificant en el procediment, la sanció es cobrarà per via de constrenyiment. El pagament de la sanció haurà de fer-se efectiu en els terminis previstos en l'article 62 de la Llei 58/2003, de 17 de desembre, General Tributària.  
Les sancions notificades entre els dies 1 i 15 del mes, han de pagar-se des de la data de notificació fins al dia 20 del mes següent o, si aquest no és hàbil, fins a l'immediat hàbil posterior.  
Les sancions notificades entre els dies 16 i últim de mes, han de pagar-se des de la data de notificació fins al dia 5 del segon mes posterior o, si aquest no és hàbil, fins a l'immediat hàbil posterior.  
En el cas que la part dispositiva de la resolució ordene l'execució d'obres i, independentment de l'anterior, us requerim formalment, d'acord amb el que disposa l'article 13 de la Llei 1/1997, de 21 de febrer, de la Generalitat, perquè les executeu en el termini fixat, i us advertim que, si no ho feu així, l'administració en decretarà l'execució forçosa i us imposarà successives multes coercitives, en relació amb l'article 96 de la Llei de Règim Jurídic de les Administracions Públiques i disposicions concordants del RDL. 31/78 i RD 3148/78, de 31 d'octubre i 10 de novembre, respectivament.  
Us advertim igualment que si incompliu el requeriment anterior, es podrà instruir un nou expedient sancionador, d'acord amb el que estableix l'article 166 del Reglament d'Habitatges de Protecció Oficial.  
València, 10 de setembre de 2007.- El cap del Servei Territorial: José Manuel Vacas Tatay.